**План- програма за дейността на Народно читалище „Искра1931“**

**/село Драгомир, общ.Съединение**

**за 2024 година/**

 **Изготвяне на Годишеп план за дейността на читалището през 2024 година.**

 **I. Въведение:**

 Тази програма ще обобщава най-важните моменти от работния процес на читалището за 2024година, неговите Приоритети,Цели и Задачи. Читалището е важна институция в развитието на местната,а като цяло и на българската култура. То е мястото,където широк кръг от хора общуват с книгите и по-между си,научават се нови неща,занимават се с творчество,обсъждат се идеи,възпроизвеждат се местни празници и обичаи. В библиотеката,човек се стреми да реализира онази част от себе си,която не е могъл,но търси път и начин за нейната изява. За 2024 година мисията на ЧР е да продължим, да работим,за утвърждаването на читалището ,като важен,общодостъпен,информационен център,осигуряващ равен достъп за всички,в един бързо променящ се свят.

За своите **92 години история**,читалището си е извоювало мястото на водеща институция в селото.

Ще продължим да насърчаваме младите хора , да участват в чит.дейности, да възстановяваме,опазваме местното богатство- на **старинни и самобитни предмети,използвани в миналото, подредени в Етнографска сбирка, които представят някогашния бит на местното население, да популяризираме традициите и обичаите оставени, като наследство, това са само малка част от Приоритетите на ЧР.**

Най-важните дейности на всяко читалище са: **Библиотечна, Културна и Информационна дейност**. В организационната си работа Настоятелството се ръководи от: **Устава на ч-то, ЗНЧ и решенията,които се взимат на Общото отчетно събрание.**

**II. Основни приоритети:**

Основните приоритети в Програмата ще са ориентирани към развитието и обогатяването на културния живот,запазване на самобитността и любовта към родното, и неповторимото в с.Драгомир.

1- Запазване на обичаите и традициите,оставени и завещани от предците;

2-Отбелязване на празненства,чествания на бележити дати;

3-Организиране на детски клубове и интересни занимания,провокиране въображението и творчеството у децата (рисуване,моделиране);

4- Осъществяване на ефективно библиотечно-информационно обслужване за различните категории читатели, като със специално внимание се работи в областта на насърчаване на четенето сред малцинствените групи,при по-малките деца и хора със специални потребности;

5- И през тази 2024 год. постоянно ще обновяваме,ремонтираме читалищната сграда, за по-красив и естетически вид, увеличаване на материалната база;

6- Участия в проекти, изграждане на местни партньорства и добри взаимоотношения с други институции: Общинска администрация, хора от бизнеса, НБ“ Иван Вазов“ и колеги от читалища извън населеното място;

7- Всеки посетител е и потенциален член на читалището;

8- Предоставяне на компютърни и Интернет услуги ;

9- Попълване и обновяване на Етнографската сбирка със старинни вещи;

10- Участия в кукерски фестивали и събори;

11- Участия в семинари, работни срещи,школи за преквалификация по професия.

12- Опазване и съхранение на старинни снимки,наше богатство от минали години. За 2024 година,ще направим табла с тях,за да се помнят,да се виждат и запазят.

**III. Основни дейности за постигане на приоритетите през 2024год.**

 **Последно проведено отчетно-изборно събрание- миналата година 29.04.2023 год.**

1- Събиране на информация,за местните обичаи от читатели и хора в пенсионна възраст;

2- Награждаване на самодейци (участници в обичаите и читалищната.дейност,като цяло);

3- Поддържане на библиотеката, с постоянно обновяване и обогатяване на БФ с нови заглавия, периодични издания (вестници и списания), дарена л-ра;

4- **Нужда от постоянно финансиране за участия и изяви на самодейци- в кукерски събори и фестивали, представяне на местни празници и обичаи по събори, както празникът на билките-„Еньовден“ в село Ягодово –миналата година- /02.07.2023год/;**

5- Организират се празненства и чествания на важни дати, като рождените дни и **юбилеи на читалището (23.10.2021 год.),** **тази 2024 година се навършват – 93год. от създаването и утвърждаването му,като желано средище на културата;**

6- Съхраняване на краеведските издания на: учителя и основоположник на читалищната дейност- 1. Петър Димитров Боев, поддържане и на паметната му плоча във изряден вид, 2. Атанас Анг.Атанасов- „Дипломна работа“ и Документално-съпоставителната му история за село Драгомир“- състояща се от 1000 стр.

7 - Сътрудничество с фирми, частни лица, обмен на опит с колеги;

8 - Участие в процесите на приобщаване на етнически групи;

9 – ще продължим с извършване на ремонтни дейности на материално-техническата база, ще търсим благотворители, както до сега сме го правили;

10 - Откриване на Младежки клуб към читалището, приоритет за тази 2024 год.;

11 – 2023 год. **Закупихме детски носии за обичая- „Лазаровден“, везани мъжки ризи,бродирани елеци, ямурлуци и геги за празника-„Коледари“,**

**за 2024 год.- ще заложим закупуване на мъжки носии и още звънци за кукерския ни обичай-„Джумал“;**

12- Участия в благотворителните коледни базари, организирани от НЧ“Съединение“ гр.Съединение;

13 – Ще продължим да провокираме децата към детската книга и четенето;

14 - Осигуряваме обслужване по домовете на трудно-подвижни граждани;

**IV. Библиотечно-информационна дейност-2024год.**

Библиотечно-информационната дейност е една от основните дейности на ч-то. Събират се,обработват,организират,съхраняват и предоставят за обществено ползване библиотечни и информационни услуги на населението.

Те осигуряват свободен достъп до информация,създават се условия за привличане на нови читатели сред младите хора,за създаване на трайни навици за четене от 6 год.до 14 годишна възраст,получаване на знания и умения. С навлизането във Виртуалния свят на Интернет пространството,компютрите стават все по необходими в ежедневната работа.Достъпът до информация,знания,развлечения,комуникация и учене през целия живот,се осигурява с предоставяне на компютри и Интернет услуги:

* Копиране,сканиране,разпечатване.
* Попълване и обогатяване на БФ,с нови заглавия от различни области на знанието;
* Ползване на периодични издания,различна тематика;
* Извършване на устни справки,консултиране с читателите;
* Изпълнение на заявка,на желана л-ра - онлайн или от издателска къща;
* Индивидуална работа с малки читатели.

**През 2024 год. ще продължим с реализация на поставените цели и задачи**:

* Чрез реклама в читалищния сайт, партньорство с други институции;
* Поддържане на читалищните помещения и документация в приличен вид;

За 2023 год. НЧ“Искра-1931“разполага с 5364 тома книги,наличен фонд.

За население от 265 човека,книжния фонд е достатъчен и достъпен,нареден по рафтове, с фронтален изглед, по азбучен ред. Поддържаме и стари отдели, с интересни и запазени заглавия- **941 Б, 631/635 и 636 Растениевъдство и Животновъдство,58/59 Ботаника и Зоология, 62/64 Ел.уреди и Готварство**

Има постоянно подредени витрини, разполагаме с един настолен компютър и принтер. Копирните услуги са безплатни. Принтират се материали за: учебния процес, домакинството,стихове,песни и наричания, използвани за празници и обичаи,изображения за оцветяване- за най-малките посетители.

За 2023 година, БФ беше подпълнен с 55 книжки от дарители, закупени 16 бр.онлайн,със средства от спонсор- 150 лв.

Няма отчислени библ.документи за тази година.

**V. Културно-просветна дейност**

Ч-то ежегодно организира изяви по различни поводи,чествания на празници от местен характер и бележити дати. За реализирането им се търси подкрепата на самодейци, читал.членове, приятели и благодетели.

**VI. Финансиране**

В съответствие със Закона за народните читалища, средства се набират: от наем земеделска земя, членски внос, благотворителност,културно-масова дейност.

**Държавна субсидия**-основен източник за заплати,дейност и ел.енергия.

**Общинска субсидия**- макар и малка,тя е в помощ на читалищната дейност.

Така или иначе, всяка година завършваме успешно с финансовите постъпления,благодарение и помощта на собствените средства и доброто проектиране на бюджетите.

Ръководните органи на читалището са: Общото събрание през 3 години- по Устав, Настоятелство и Проверителна комисия.

И занапред ще продължим със същия ентусиазъм, да работим и поддържаме любовта към традициите, да организираме дейности присъщи на читалището,да запълваме културната програма с нови празници,в които всеки да намери своето място,да задоволи своите потребности и да запълни свободното си време.

**VII. Дарения и спонсорство**

Дарения, се усвояват в библиотеката по смисъла на Наредба №3/18.11.2014год./,за съхраняване,ползване и разпореждане с б.д. от фонда.

Подборът на дарения, се подчинява на политиката, на управление на БФ.

В НЧ“Искра-1931“,даренията са предимно на книги,на които предварително се извършва преценка, до колко ще са нужни за фонда или, до каква степен ще могат да се интегрират с останалите документи.

За миналата година 2023 имахме 3 дарители на книги,на стойност- 645, 28лв.

Спонсорството е във вид на финансово и материално подпомагане- за ремонтни дейности, по-често, даренията са от хора, които живеят или имат роднински отношения, със село. По тяхна преценка, са тези дарения към ч-то,защото:

* **Вярват в мисията на ч-то;**
* Правят го от добра воля и безвъзмездно;
* Малките ч-та сме без възможности, а винаги има нужда от попълнения към фонда;
* Удовлетворението и доволството е взаимно;

Информацията за отчитането на финансовите средства ни помага да направим прогноза, какви парични помощи в бъдеще ще ни бъдат необходими.

На дарителите са под формата на Благодарствен адрес,съставят се Приемно-предавателни актове ,с цел предотвратяване на евентуални претенции срещу отчитането на средствата и даренията.

**Бележити дати и празници, публикувани в сайта на читалището:**

 **Януари 2024 год.**

01.01.- „Васильовден“

06.01. – рождението на великия революционер,поет- Христо Ботев

06.01. –„Йордановден“

07.01.- „Ивановден“

18.01. – „Атанасов ден“

**Февруари**

19.02.- обесването на Апостола Левски

**Март**

**03.03.- Национален празник/ Освобождението на Б-я**

21.03.- годишнина от смъртта на Петър Берон- български просветен деец

28.03.- роден Димчо Дебелянов/ починал 02.10.1916 год.

**Април**

02.04.1805год- роден е Ханс Кристиян Андерсен/ 04.08.1875год., автор на хиляди приказки- „Грозното патенце“…

**02.04.-„Международен ден на детската книга“**

14.04. - роден Георги Сава Раковски- бъл.революционер/ починал 09.10.1876год.

20.04. – преждевременно избухване на Априлското въстание

**23.04.- „Световен ден на книгата“**

25.04.- родена Петя Дубарова/ 04.12.1979год.

**Май**

**11.05.1908год.-роден един от създателите на НЧ“Искра-1931- учителят и краевед- Петър Димитров Боев**

24.05. – „Ден на народната писменост и култура“

**Юни**

07.06.- роден Младен Исаев- бълг.поет/ починал 14.05.1991 год.

25.06. – роден Димитър Димов- бъл.писател- написал романа „ Тютюн“

26.06.- Паисий Хилендарски/ 1722-1773/ е канонизиран за светец

**Юли**

08.07.- майсторът на късия селски разказ - Елин Пелин/ един от любимите ми автори

09.07.- роден е патриарха на бълг.литература- Иван Вазов, автор на романа“ Под игото“/ 22.09.1921год.

18.07.- роден Васил Иванов Кунчев- Апостола на свободата

**Август**

16.08.- родена Дора Габе- бълг.поетеса/ починала 16.11.1983год.

**Септември**

01.09.- роден Димитър Талев автор на „Железният светилник“- / починал 20.10.

**06.09.- „Съединението на Б-я“**

15.09.- роден Николай Хайтов/ починал 30.06.2002

17.09.- роден Христо Смирненски – поет

**22.09.- „Независимостта на Б-я“**

26.09.- роден Ран Босилек/ 08.10.1958 год.,автор на „Патиланско царство“

**Октомври**

**01.10.-„Ден на възрастните хора“**

23.10.- роден Джани Родари, автор на „Приказки по телефона“/ починал 14.04.1980год.

24.10.- роден Йордан Радичков- писател, автор на „Ние врабчетата“

**Ноември**

**01.11.-„ Ден на народните будители“**

09.11.- роден Йордан Йовков- бъл.писател, майстор на разкази-„ Последна радост“

14.11.-родена Астрид Анна Линдгрен, автор на „Пипи Дългото чорапче“

**Декември**

07.12.- роден Никола Вапцаров- бълг.поет и антифашист

27.12.- „Стефанов ден“

 **Празничен календар за 2024 година**

**(по месеци):**

 **ЗИМНИ ПРАЗНИЦИ**

**1. „Коледният дух в читалището**“-всяка година изработваме картички,сурвачки,

- украсяване на коледната елха в село и читалището;

- посрещане със весели, забавни стихчета и песни на дядо Коледа, и Снежанка в ч-то;

**2. 21.01.2024 год.- „Бабинден**“

Той е един от големите народни обичаи,посветен на „бабите-акушерки“,които са помагали при раждане на младите булки и невести.В село пресъздаваме ритуал, в който най-младата баба,облечена в традиционна носия,с най-малкото внуче е в центъра на този обреден обичай. Отива се до най-близката чешма или поточе, помага и се да си измие ръцете и лицето,след което я даряваме с - кърпа,сапун и китка здравец, вързана с червен конец,за да са и здрави внуците. После двама мъже,я взимат на ръце и отвеждат до мястото,където тя е приготвила ръчно направени вкусотии за да почерпи за здраве.

**3. 14 февруари-„ Трифон Зарезан**“(„Денят на лозята и виното“)

Традицията- Трифон Зарезан-мъж,облечен в местна носия,изпълнява ритуала-„подрязване на лоза“,която след това се полива с миналогодишно вино,за да роди повече грозде и за берекет. Разчупва се пита, черпи се с вино,а една от подрязаните лози, увита с червен конец се слага върху калпака на младия мъж.

**4. 1-ви март-„Баба Марта**“

Баба Марта, е образ от българския фолклор. Изработват се традиционни мартеници,мартенски сувенири,които будят интереси и задоволство. В село Баба Марта,е облечена в женска пъстра носия,носи в ръка кошница украсена с цветя,пълна с бели и червени мартеници, закичва хората,за здраве и благополучие. От 3 години Баба Марта обхожда и връзва мартеници в Общинска администрация гр.Съединение,НЧ“Съединение 1878“.

**5. 8-ми март- „Ден на жената“**

Честване на женския празник,с програма,подобаваща почерпка,томбола, музика и танци. Всяка жена,е дарявана с цвете от Читалищното настоятелство.

**ПРОЛЕТНИ ПРАЗНИЦИ**

**6. 21-22.03.2024 год**.- **„Джумал- обичай за поколенията**“

За посрещане на първа пролет, в село/**тази 2024 година ще станат 10 години от** **възстановяването му**/,провеждаме местния ни кукерски обичай-„Джумал“. Кукерството, отбелязва отминаването на зимното мъртвило,със звън на големи чанове, и страшни маски , гоним злите духове и страшни болести.

**7. „Лазаровден**“

„**Лазаровден“или „Лазаруване**“,както се нарича, е всеобщ празник. И тази 2024 година,ще продължим с неговото усъвършенстване. Към читалището има моминска и женска лазарска група,отбелязваме го с много веселие. Лазарски песни огласят селото,обхождаме във всяка къща,където стопаните ни очакват,радват ни се,благославят ни, даряват ни с яйца,плодове и сладки неща.

**8. „Великден**“

- „Великден“е денят,в който ние християните честваме-Възкресението на Сина Божии- Исус Христос, с козунаци и боядисани яйца;

Отбелязваме празника,с изложба на боядисани яйца, а традицията повелява ,те да са събрани предишната седмица на „Лазаровден“.

**9. 9 май 2024год.**

На този ден,поднасяме цветя пред паметниците на загиналите Драгомирци, в Балканските размирици.

1. **ЛЕТНИ ПРАЗНИЦИ**

**10. 1-ви юни-„Ден на детето“**

По-случай детския празник,се организират забавни игри,с награди и образователни екскурзии.

**11. 2-ри юни**

1. Поднасяне на цветя пред паметника на загиналите летци (капитан Сашо Николов и майор Георги Русев),на местността“Свети Георги“.

2. Подреждане на витрина,сбирка с читатели,в чест на революционера-патриот Ботев и загиналите за свободата на Б-я.

Точно в 12:00часа,заставаме прави,с едно минутно мълчание- пред подвига им.

**12. 24.06.2023год.- още един обичай прибавихме към празничната програма на ч-то- празникът на билките и „мълчаната вода“- Еньовден“.**

**През 2024 година, ще продължим да го правим,да носим радост,здраве и много емоции.**

**13. Лятна занималня с деца.**

1. **ЕСЕННИ ПРАЗНИЦИ**

**14. 15септември(„Първият учебен ден“)**

Отбелязване на първия учебен ден с програма, почерпка, връчване на грамоти, пособия за училищния процес, на най-активните и изявени деца.

**15. 1-ви октомври-„Ден на възрастните хора“**

За дядовците от Пенсионерския клуб, читал.настоятелство закупува поощрителни награди, а за останалата част от възрастното население- почерпка.

На този ден,с възрастни читатели се събираме на раздумка.

**16. 23.10.2024год.**

Отпразнуване рождения ден на читалището-92 години от създаването му и превръщането в книжовен център,със сбирка на членове,приятели,спонсори.

**17. 1-ви ноември-„Ден на народните будители“**

Ден,в които си спомняме за хилядите герои,книжовници и просветители,които са изградили и съхранили духовните ценности и национално самосъзнание на българите.

**18.** **25 декември 2024 год.- И тази година, ще продължим с организирането и провеждането на съживения от 2години обичай- Коледуване“ („Коледари“).**

 **Изготвил секретар:** ……………….

 /Майя Гочева/